./data/phi0474/phi003/phi0474.phi003.perseus-lat2.xml
M. Tullius Cicero
si veniret ab Statilio, tametsi artificio Roscium superaret, aspicere				nemo posset; nemo enim, sicut ex improbo patre probum filium nasci, sic a pessimo				histrione bonum comoedum fieri posse existimaret  quia veniebat a Roscio,				plus etiam scire quam sciebat videbatur  quod item nuper in Erote comoedo usu venit; qui postea quam e scaena non				modo sibilis sed etiam convicio explodebatur, sicut in aram confugit in huius domum,				disciplinam, patrocinium, nomen: itaque perbrevi tempore qui ne in novissimis quidem				erat histrionibus ad primos pervenit comoedos